open-index/open-wikipedia-markdown huggingface dataset:
Pekanbaru

**Pekanbaru** estas metropolo kaj universitata urbo en Indonezio, kie estas provinca ĉefurbo. La urbo ricevis premion pri "pura urbon" en 2006 kaj en la sekva jaro. Nur la aero estas malpura pro la oftaj arbarofajroj.

## Bazaj informoj 
eta|250px|Mapo pri Sumatroeta|240px|Ĉefstrato de Pekanbaru
eta|300px|Ĉina kvartalo en Pekanbaru
eta|300px|Riverbordo de Pekanbaru
eta|300px|Moskeo en Pekanbaru
eta|280px|Strato en Pekanbaru
* 
* Areo: 633&nbsp;km²
* Supermara alteco: 5–11 m
* Loĝantaro: 903.902 en 2010
* Poŝtkodo: 28131
* Horzono: UTC + 7 h
* Telefonprefikso: 0761

## Geografio 
Pekanbaru situas sur ebenaĵo preskaŭ en geografia centro de Sumatro laŭ rivero **Siak**.

## Historio 
Pekanbaru fondiĝis en 1784. En la 19-a jarcento apude plantejoj pri kafo viciĝis kaj la urbo partoprenis en liverado de diversaj varoj al la maro. Petrolo estis malkovrita en la regiono en la 1930-aj jaroj, la ekonomio de Pekanbaru dependis de la naftoenspezoj.

## Trafiko 
Pekanbaru havas internacian flughavenon. Voje estas bona kontakto kun la marhaveno.

## Klimato 
Pekanbaru havas tropikan klimaton. En ĉiuj monatoj pluvas, oni mezuras jare po 2580&nbsp;mm-ojn. La temperaturo estas konstanta kaj varias inter 23-31&nbsp;°C.

## Ekonomio 
Pekanbaru estas administra centro de naftoindustrio.

## Vidindaĵoj 
* Granda Moskeo
* ĝardenoj
* muzeo
* kultura parko
* biblioteko
* artefarita lago
eta|maldekstra|250px|Pekanbaru

Kategorio:Urboj de Indonezio
Kategorio:Metropoloj
Kvazaŭnomo

**Kvazaŭnomo**, *anoikonymum* (*laŭlokaj propraj nomoj*), antaŭe ankaŭ mikrotoponimo, loka propra nomo nemikrorajona.
Per kvazaŭnomoj ni komprenas ĉiujn proprajn nomojn de la nevivaj objektoj sur planedo Tero (ekz. montaro) kaj de ĉiuj fare de homo kreitaj objektoj sur planedo Tero, kiuj ne estas destinitaj por loĝado (ekz. aŭtostrado).

Inter kvazaŭnomojn apartenas ekzemple hidronomoj (la nomoj de ĉiuj akvaj fluantoj, areoj kaj laboraĵoj), oronomoj (montarnomoj - montaroj, montetoj, valoj, pasejoj, malaltebenaĵoj ktp.), parcelaj nomon (agrinomoj - nomoj de la herbejoj, arbaroj, hodonomoj (nomoj de vojoj) kaj urbonomoj (nomoj de stratoj, publikaj spacoj kaj nesidejaj konstruaĵoj en konstruitaj mikrorajonoj), nomoj de unuopaj naturformacioj (roko, arbo), nesidejaj konstruaĵoj en la naturo ktp.

Kategorio:Nomoj
Novgvinea harpio

La **Novgvinea harpio**, *Harpyopsis novaeguineae*, konata ankaŭ kiel la **Kapula aglo** aŭ Novgvinea aglo, estas granda (ĝis 90 cm longa) grizecbruna rabobirdo kun mallonga plena kresto, larĝaj tristriaj flugiloj, povega beko, grandaj irisoj, longa rondoforma vosto kaj blankaj subaj partoj. Ĝi havas longajn kaj povegajn senplumajn krurojn kun akregaj ungoj. Ambaŭ seksoj estas similaj, kaj la ino estas iom pli granda ol la masklo. Ĝi estas la ununura membro de la monotipa genro ***Harpyopsis***.

La Novgvinea harpio estas endemia de netuŝataj tropikaj pluvarbaroj de Novgvineo, kie ĝi iĝas la pintopredanto de la insulo. La dieto konsistas ĉefe el falangeroj aŭ *Kapul* en loka lingvo, kaj de tie ties alternativa nomo. Ĝi manĝas ankaŭ aliajn mamulojn, birdojn kaj serpentojn.

Ĝi estas unu el la membroj de la grupo de kvar grandaj agloj, dum la aliaj estas la Kresta kaj la Harpiaglo de Sudameriko kaj la Filipina aglo de, kompreneble, Filipinoj, kaj krome tiu novgvinea specio estas esence montara birdo kiu nestas en altaj arbaraj arboj.

Pro pliiĝanta habitatoperdo, malgranda populacigrando, kaj ĉasado por ties plumoj kiuj estas uzataj en ceremoniaj eventoj, la Novgvinea harpio estas pritaksata kiel Vundebla en la IUCN Ruĝa Listo de Minacataj Specioj. Ĝi estas listata en Apendico II de CITES.

## Referencoj 
* 

## Eksteraj ligiloj 
* BirdLife Species Factsheet 
* IUCN Ruĝa Listo

Kategorio:Akcipitroformaj
Kategorio:Akcipitredoj
Kategorio:Birdoj de Oceanio
Melieraksoj

***Melierax*** estas genro de rabobirdoj de la familio de Akcipitredoj. Temas pri la jenaj kvar specioj kiuj loĝas en diversaj areoj de Afriko:
* Gabara melierakso (*Melierax gabar*)
* Malhela melierakso (*Melierax metabates*)
* Hela melierakso (*Melierax canorus*)
* Orientafrika melierakso (*Melierax poliopterus*)

Melieraksoj estas grizecaj mezgrandaj rabobirdoj (inter falko kaj agleto) kun malhelgrizaj supraj partoj kaj pli helgrizaj subaj partoj tre fajne striecaj.

Kategorio:Akcipitroformaj
Kategorio:Akcipitredoj
Kategorio:Birdoj de Afriko
Huncovce

**Huncovce** (hungare *Hunfalva* germane *Hunsdorf*) estas vilaĝo kaj municipo en Slovakio.

## Situo 
Huncovce situas laŭ dekstra bordo de Poprad (rivero), laŭ ĉefvojo kaj fervojo Poprad-Stará Ľubovňa. Kežmarok troviĝas je 5 km.

## Historio 
La loko estis loĝata jam dum la pratempoj. Laŭ la onidiro la hunoj tie venkis la romianojn en 441. La unua mencio okazis pri la vilaĝo en 1257 en formo *"Supch"*, poste en 1336 en germana formo *"Hunsdorf"*. La unuaj loĝantoj estis saksoj. En 1787 1661 vilaĝanoj loĝis en 129 domoj, en 1828 2148 vilaĝanoj en 300 domoj. En 1910 laŭ la popolnombrado vivis en Hunfalva 1265 homoj, (germanoj en majoritato, hungaroj kaj slovakoj en minoritato). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Kežmarok, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1945 la germanoj deportiĝis al Germanio. En 2001 vivis en Huncovce 2272 homoj, (1822 slovakoj, 433 ciganoj).

## Vidindaĵoj 
* romkatolika preĝejo omaĝe al Sankta Kruco de 1225, poste dufoje ĝi gotikiĝis
* luterana preĝejo de 1859 
* baroka kapelo de 1814
* sinagogo de 1821
* nobeldomoj el la 18-a jarcento

## Famuloj 
En Huncovce naskiĝis hungara budhologo Géza Bethlenfalvy.
 

Kategorio:Municipoj en distrikto Kežmarok
Mingus Ah Um

**Mingus Ah Um** estas ĵazalbumo de Charles Mingus, sonregistrita kaj publikigita en 1959

## Instrumentistaro 
* kontrabaso: Charles Mingus
* saksofono, klarneto: John Handy
* tenorsaksofono: Booker Ervin 
* saksofono: Shafi Hadi 
* trombono: Willie Dennis (3–5, 12)
* trombono: Jimmy Knepper (1, 7–10)
* piano: Horace Parlan
* frapinstrumentaro: Dannie Richmond

## Albumeroj 
# *Better Git It in Your Soul* (7:21)
# *Goodbye Pork Pie Hat* (4:46/5:42)
# *Boogie Stop Shuffle* (3:41/4:59)
# *Self-Portrait in Three Colors* (3:08)
# *Open Letter to Duke* (4:56/5:49)
# *Bird Calls* (3:12/6:18)
# *Fables of Faubus* (8:13)
# *Pussy Cat Dues* (6:27/9:13)
# *Jelly Roll* (4:01/6:15)
# *Pedal Point Blues* (6:30)
# *GG Train* (4:39)
# *Girl of My Dreams* (4:08) (Sonny Clapp)
(Ĉiuj komponaĵoj estas de Charles Mingus, escepte *Girl of my Dreams*)

La pecoj 1 kaj 6–10 estis registrataj la 5-an de majo, pecoj 2–5 kaj 11–12 la 12-an de majo 1959 ĉe studio *Columbia* ĉe la 30-a Strato je Novjorko. 

## Ligoj eksteren kaj fontoj 
* Mingus Ah Um: 50th Anniversary Legacy Edition
* Horst Weber, Gerd Filtgen: Charles Mingus. Sein Leben, seine Musik, seine Schallplatten. Oreos, Gauting-Buchendorf, o.J., ISBN 3-923657-05-6

Kategorio:Muzikalbumoj de Charles Mingus
Kategorio:Muzikalbumoj aperintaj en 1959
Kálmán Petres (pastro)

**PETRES Kálmán** (pro. petreŝ) estis rumania hungara instruisto pri religio, parokestro naskita en Csobotfalva la 2-an de januaro 1890 kaj mortinta en Iernut la 14-an de januaro 1981. 

## Biografio
Kálmán Petres finis teologion en Gyulafehérvár. Oni ordinis lin pastro en 1914. Li estis helppastro en Csíksomlyó, Piskitelep. En Sibio li estis studinspektisto en orfejo Thereziánum, poste helppastro en Kolozsvár. De 1924 li estis instruisto pri religio en Târgu Mureș, vicdirektoro, poste direktoro de la instituto de knabedukejo. En 1928-29 li estis direktoro de la monaĥinejo en Gheorgheni, poste direktoro de la porinstruista lernejo de Târgu Mureș. Li estis en Csíksomlyó instruisto, poste direktoro de la porinstruista lernejo. Fine li fariĝis kanoniko, ĉefdekano, parokestro en Iernut. Li redaktis en 1920 la monatgazeton *Nagyszebeni Katolikus Egyházi Tudósító*; de julio 1921 kunulredaktoro kaj ĉefkunlaboranto de la revuo *A Hírnök* de Kluĵo. 

## Fonto
*Magyar Életrajzi Lexikon

Petres, K.
Petres, K.
2830 Greenwich

'*2830 *Greenwich'''* estas asteroido de la asteroida zono.

## Malkovro 
Ĝi estis malkovrita la  de la usona astronomo Edward L. G. Bowell elde la Stacio Anderson Mesa de la observatorio Lowell en la Konteo Coconino, apud Flagstaff (Arizono, Usono).

## Nomo 
Ĝi ricevis la nomon de la londona kvartalo Greenwich, fama pro esti situejo de la *Royal Greenwich Observatory''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Edward L. G. Bowell
Kategorio:Astronomiaj objektoj malkovritaj en 1980
2831 Stevin

'*2831 *Stevin''''' estas asteroido de la asteroida zono.

## Malkovro 
Ĝi estis malkovrita la 17-an de septembro 1930 de la nederlanda astronomo Hendrik van Gent, elde la Suda Stacio de la Observatorio de Leiden en Johanesburgo.

## Nomo 
Ĝia nomo honoras la belgan fizikiston Simon Stevin (1548–1620).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Hendrik van Gent
Kategorio:Astronomiaj objektoj malkovritaj en 1930
Miĥas Ĉarot

eta|Miĥas Ĉarot
**Miĥas Ĉarot** (beloruse - Міхась Чарот, vera nomo estas Mikaelo Kudzelka (beloruse-Міхась Кудзёлка) n. 7-an de novembro 1896 - m. 29-an de oktobro 1937) - belorusa verkisto, poeto, dramaturgo, redaktoro, publika aganto.

## Biografio 
Naskiĝis en kamparula familio. Finis instruistan lernejon en Maladzeĉna (1917) estis mobilizita en armeo, militsevis dum Unua mondmilito en rezerva regimento. En 1918 revenis en Minsko, partoprenis en partizana movado dum pola okupado, komencis instrui en belorusa lernejo. Debutis kiel verkisto en la jaro 1919. Estis unua el fondistoj de belorusa komunista organizacio. En la jaro 1920, ekmembriĝis en komunista partio. De 1920 komencis kunlaboradi kaj dum 1925 - 1929 redaktoradis en gazeto "Sovetunia Belorusio". En la jaro 1923 partoprenis en fondo de literaturan societon Literatura Unio "Junularo", el kiu li formembriĝis en la jaro 1927. Dum la jaroj 1922-1924 estis kandidato kaj dum la jaroj 1924-1931 membro de Centra Plenuma Komitato de Belorusa SSR. En la jaro 1924 ekstudis en Moskva Ŝtata Instituto de ĵurnalistiko. Dum la jardeko 1930, antaŭ aresto laboris kiel estro de literatura fako de Ŝtata Eldonejo de Belorusa SSR kaj konsultistoen ĉambro de komencanta aŭtoro en Verkista Unio de Belorusa SSR. Estis arestita en Minsko 24.01.1937, kaj kondamnita per ekstertribunala organo de Popolkomisarejo pri Internaj Aferoj 28.10.1937 kiel pola spiono al pafmortigo kun konfisko de havaĵo. Lasta verso "Ĵuro" (pri propra senkulpeco) estis surskribita sur prizona muro. Estis repravigita per milita komitato de Plejalta Juĝo de USSR 8.12.1956. Estis edziĝita, havis 3 geinfanojn.

## Verkoj 
Debutis kiel verkisto en la jaro 1919. Estis eldonitaj verkaroj, kaj apartaj verkoj: "Neĝa blovado" (1922), "Nudpieduloj sur brulegejo" (poemo, 1922), "Elektitaj verkoj" (1925), "Drinkejo", "Lenin", "Marina" (poemoj, ĉiu en 1926), "Belorusio bastoŝueca" (poemo, 1927), "Ruĝflugila heroldo" (fantazia poemo,1927), "Poemoj" (1928), "Suna ekspedicio" (poemo, 1929), "Dum suna ekspedicio" (versoj kaj poemoj, 1986), "Elektitaj versoj kaj poemoj" (1935), verkaroj en 3 volumoj (1933-1936), en du volumoj (1958), "Elektitaj versoj kaj poemoj" (1967), "Elektitaj verkoj" (1982). En 1924 kaj 1926 estis eldonitaj prozaj verkaroj.

Verkis teatraĵojn "Bastoŝuo de Mikita" (estis presita kaj surscenigita en la jaro 1923), "Festo de fino de rikoltado" kaj "Dormo sur marĉo" (1924), porinfana teatraĵo "Gepaŝtistetoj: Danielĉjo kaj Alesjanjo" (1925). Verkis muzikan teatraĵon "Dum Kupalje" (estis renovita kaj presita en 1982, surscenigita en 1921, laŭ teksto de ĉi tia teatraĵo estis verkita opero "Floro de feliĉon").

Laŭ sia novelo verkis kunaŭtore scenaron al unua belorusa filmo "Arbara historio" (1926).

Kategorio:Belorusaj verkistoj
Kategorio:Belorusaj poetoj
Kategorio:Belorusaj dramistoj
Zoltán Preisz

**PREISZ Zoltán** (pro. preis) estis hungara laborilseruristo naskita en Târgu Mureș la 27-an de septembro 1925 kaj mortinta en Budapeŝto la 10-an de majo 1957. 
## Biografio
Zoltán Preisz estis ekzekutita pro partopreno en la hungara revolucio de 1956.

## Fonto
*Magyar Életrajzi Lexikon
 Kategorio:Transilvaniaj hungaroj
Wels

**Wels** estas urbo en Supra Aŭstrio, la dua plej granda urbo de tiu provinco post la ĉefurbo Linz. Ĝi samtempe estas administra sidejo de la distrikto Wels-Land, al kiu ĝi mem ne apartenas.

## Geografio 
Administre Wels konsistas el ses katastraj komunumoj:
* Lichtenegg
* Obereisenfeld
* Pernau
* Puchberg
* Untereisenfeld
* Wels

Wels estas fervoja nodo, kie la internacia linio al Passau (Germanio) debranĉiĝas de la "okcidenta fervojo" *(Westbahn)* inter Vieno kaj Salzburg. Aŭte ĝi situas en triangulo de tri aŭtovojoj:
* A1 (Vieno–Salzburg), sude
* A8 (*Voralpenkreuz*–Germanio), okcidente
* A25 (ligilo inter A1 kaj A8), norde

## Famuloj 
* En Wels naskiĝis:
** Bonifaz Negele, abato de la Abatejo Kremsmünster
** Martin Korenjak, klasika filologo
** Götz Spielmann, kinisto
* En Wels mortis:
** hungara verkisto Andor Endre Gelléri en 1945
** hungara aktoro Tibor Rubinyi en 1945
** Salome Alt (nehungara)

## Bildaro 

Wels - Schalenturm.JPG|Turo *Schalenturm*
Wels - Luftaufnahme, kontrastverstärkt.jpeg|Elaera foto
Wels trodatsteg.jpg|Rivero Traun ĉe Wels

Kategorio:Komunumoj de Supra Aŭstrio
Kategorio:Distriktoj de Aŭstrio
American Jazz Hall of Fame

**American Jazz Hall of Fame** (AJHOF) estas usona ĵazpremio, fondita en 1982 kaj ĉiujare disdonata por distingi personojn, kiuj havas apartan gravecon en la historio de ĵazo. Al la premiitoj apartenas inter alie:

* Albert Ammons
* Louis Armstrong
* Count Basie
* Sidney Bechet
* Bix Beiderbecke
* Jimmy Blanton
* Bob Brookmeyer
* Ray Brown
* Dave Brubeck
* Benny Carter
* Charlie Christian
* Al Cohn
* Nat King Cole
* John Coltrane
* Miles Davis
* Paul Desmond
* Vic Dickenson
* Eric Dolphy
* Jimmy Dorsey
* Tommy Dorsey
* Eddie Durham
* Roy Eldridge
* Duke Ellington
* Bill Evans
* Gil Evans
* Herschel Evans
* Maynard Ferguson
* Ella Fitzgerald
* Carl Fontana
* Bud Freeman
* Erroll Garner
* Stan Getz
* Dizzy Gillespie
* Benny Goodman
* Dexter Gordon
* Norman Granz
* Freddie Green
* Bob Haggart
* Lionel Hampton
* Herbie Hancock
* W. C. Handy
* Coleman Hawkins
* Roy Haynes
* Fletcher Henderson
* Woody Herman
* Earl Hines
* Milt Hinton
* Billie Holiday
* Helen Humes
* J. J. Johnson
* Hank Jones
* Jo Jones
* Stan Kenton
* Andy Kirk
* Lee Konitz
* Gene Krupa
* Eddie Lang
* John Lewis
* Wynton Marsalis
* Jay McShann
* Charles Mingus
* Thelonious Monk
* Jelly Roll Morton
* Benny Moten
* Gerry Mulligan
* King Oliver
* Kid Ory
* Hot Lips Page
* Charlie Parker
* Joe Pass
* Oscar Peterson
* Django Reinhardt
* Buddy Rich
* Sonny Rollins
* Frank Rosolino
* Jimmy Rushing
* Artie Shaw
* George Shearing
* Wayne Shorter
* Zoot Sims
* Bessie Smith
* Jack Teagarden
* Frank Trumbauer
* Ben Webster
* Mary Lou Williams
* Teddy Wilson
* Trummy Young
* Lester Young

## Eksteraj ligiloj 
*Retpĝaro ĉe New Jersey Jazz Society 

Kategorio:Muzikaj premioj
Kategorio:Ĵazo
Mathon

**Mathon** estas la nomo de la sekvantaj lokoj:
* **Mathon GR** estas komunumo de la komunumaro Schams de la distrikto Malantaŭa Rejno en Kantono Grizono en Svislando.
* **Mathon (Herefordshire)** estas vilaĝo en la grafejo Herefordshire de la regiono West Midlands en Anglio.
* '''Mathon (Ischgl) estas parto de la komunumo Ischgl de la distrikto Landeck en Tirolo, Aŭstrio.
2832 Lado

**2832 Lado** estas asteroido de la asteroida zono.

## Malkovro 
Ĝi estis malkovrita la  de la rusa astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno en Ukrainio.

## Nomo 
Ĝi ricevis la nomon de la hipoteza slava diino Lado, verŝajne novpaganisma rekreado.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Nikolaj Stepanoviĉ Ĉerniĥ
Kategorio:Astronomiaj objektoj malkovritaj en 1975
Krestaglo

La **Krestaglo** aŭ Kresta harpio *(Morphnus guianensis)* estas granda neotropika aglo. Ĝi estas la nura membro de la genro *Morphnus*. Ĝi estas 71–89 cm longa kaj havas enverguron de 138-176 cm. Maskloj estas 1.75–3 kg pezaj, dum inoj estas ĉirkaŭ 10-20% pli grandaj.

Ĝi estas dise distribuata tra siaj etendaj teritorioj el Gvatemalo tra Belizo, Honduro, Nikaragvo, Kostariko, Panamo, Kolombio, Venezuelo, Gujanoj Brazilo (kie ĝi ege suferis pro habitatodetruo, kaj troviĝanta nun praktike nur en la Amazonia baseno), kaj orientanda Ekvadoro, Peruo, Paragvajo kaj Bolivio al norda Argentino.

Ĝi ofte koincidas en teritorioj kun la malpli rara Harpiaglo, kiu estas plej verŝajne ties plej proksima parenco kaj estas iome simila laŭ aspekto, kvankam la Krestaglo estas duongranda kaj evitas konkurencon prenante ĝenerale pli malgrandajn predojn. Ĝi estas eble predanto pli de birdoj ol la Harpio, sed ĝi ĉasas ankaŭ malgrandajn mamulojn kiaj ekzempleroj de kapucensimioj kaj saguinoj. Kelkaj studoj atentigis ankaŭ pri la abundo de serpentoj kaj de aliaj reptilioj en sia predobazo, sed la relativa frekvenco de diferencaj predotipoj ŝajne grande varias laŭ individua nivelo.

## Referencoj 
## Eksteraj ligiloj 
* BirdLife Species Factsheet 

Kategorio:Akcipitroformaj
Kategorio:Akcipitredoj
Kategorio:Birdoj de Ameriko
Kategorio:Birdoj de Kolombio
Kategorio:Birdoj de Venezuelo
Malhela melierakso

[eta| *Melierax metabates* - [MHNT]]
La **Malhela melierakso** (*Melierax metabates*) estas rabobirdo de la familio de Akcipitredoj, kiuj povas inkludi ankaŭ multajn aliajn dumtagajn rabobirdojn kiaj milvoj, agloj kaj cirkuoj.

Tiu akcipitro reproduktiĝas en sub-Sahara Afriko, sed evitas pluvarbarojn de la Konga baseno. Estas malgranda kaj malpliiĝanta izolata populacio en Maroko, kaj ĝi loĝas ankaŭ en Saŭdarabio kaj Jemeno.

Ĝi estas specio de loĝantaj birdoj en tropika kaj subtropika savano. Ĝi konstruas neston el bastonetoj en arbo kie la ino demetas 1 al 2 ovojn. Ĝi manĝas varion de malgrandaj vertebruloj kaj grandaj insektoj.

La Malhela melierakso estas granda, longvosta akcipitro kun larĝaj flugiloj kaj enverguro de 105&nbsp;cm. Ĝi estas ardezgriza supre, kape (iom pli nigreca ĉirkaŭ la okulareo) kaj en supra brusto kaj blanka kun **ege fajna strieco** sube el suba brusto al subvosto (la plej fajna inter melieraksoj). La vosto estas nigrablanka kaj dumfluge la flugiloj estas grizaj kun nigraj pintoj. La flugo estas rekta kaj mekanika. Estas ruĝaj la kruroj kaj la beko (kun nigra pinto kaj samruĝa suba brido).

Tiu specio ricevas ankaŭ la nomon de Kanta melierakso pro la kanto de la reprodukta sezono, kiu konsistas el kantaj flutaĵoj kaj fajfoj.

## Referencoj 
Kategorio:Akcipitroformaj
Kategorio:Akcipitredoj
Kategorio:Birdoj de Afriko
Kategorio:Birdoj de Mez-Oriento
Albeno (Sud-Afriko)

[eta|220px|Albeno, proksimume en [1835.]]
**Albeno** ( angle : *Albany* ) estis distrikto en la sud-afrika Orienta Kablando. Graham-Urbo (Grahamstown) estis tradicie la administra ĉefurbo, kultura centro kaj plej granda urbo de la Albena Distrikto.
La areo antaŭe estis konata kiel la "zuurveld" (acida kampo) de migrintaj buraj terkultivistoj en la malfrua 18-a jarcento, kaj ĝi situis proksime de la limo inter la Kabkolonio kaj la tradiciaj kosaj teroj en la oriento. La britaj pioniroj de 1820 estis agemaj por koloniigi kaj terkultivi la distrikton kaj donis al ĝi iu el ĝia karakteriza loka kulturo. La ANC-registaro kunfandis Albenon kun la granda kosa urbeto de Alice kiel municipa areo de Kakadu-Distrikto.

## Historio 
Generalo Jacob Glen Cuyler, la "landodrosto" (distrikta magistrato) de la Distrikto Ujtenhage, nomis la areon inter la Dimanĉo- kaj Fiŝo-riveroj "Albany" laŭ Albeno en lia hejma Novjorko. Albeno iĝis la celo por la pioniroj de 1820 de la novaj britaj mastroj de la Kabkolonio. Ĝi akceptis unu el la plej grandaj ondoj de britaj enmigrintosetlantoj al Sudafriko, kaj la evoluo de Albeno estis mejloŝtono en la formado de la brit-afrikaj homoj. Graham-Urbo, Bathurst, kaj Port Alfred iĝis gravaj vilaĝoj en Albeno sekvante la alvenon de la pioniroj de 1820.

## Demografio 
Kun la escepto de Alice-Urbeto, la regiono estas superrege brit-afrika kaj bura (471 844 loĝantoj - ekskludante tiuj kiuj ne estas registritaj en vilaĝoj aŭ urboj) http://www.demarcation.org.za/ . Tiu aspekto ofte estas nerimarkita, ĉar kiel tutaĵo la orient-kablanda loĝantaro estas superrege kosa.

## Geografiaj karakterizoj 
220px|eta|Rhodes-universitata tereno, Graham-Urbo.
La distrikto estas parto de la kampara landinterno preter Port Elizabeth. Albeno ekologie ege gravas pro sia unika indiĝena vegetaĵaro, konsistanta el abundaj kaj albenaj veprejoj. Tiuj ĉi konstituas ekoregionon kaj biodiverseco-varmpunkton de densa arbustaro, enhavante multajn endemiajn specio. Botanike ĝi estas parto de la pli granda Kablanda Flaŭra Regiono.

La marborda zono estas mezvarma, vintra-pluva areo, kun jaraj precipitaĵoj de 500 ĝis 700 mm kaj supre. Pli fore en la landinterno, la tereno estas plejparte seka karuo kaj herbejoj kun grandaj komercaj bienoj. Malgraŭ la aridaj landinternoj, la Dimanĉa kaj Fiŝa riveroj subtenas ampleksan irigaciitan terkultivadon. Ili estas provizitaj per akvo de la Oranĝo.

## Kulturo 
Graham-Urbo daŭre estas grava kultura centro. Ĝi estas hejmo al la Nacia Arto-Festivalo kaj al la Rhodes-Universitato (nomita laŭ Cecil Rhodes, grava sed kontestita kolonia politikisto de la brit-afrika historio). Tiu universitato estas la aŭtoritato pri la sud-afrika angla lingvo. La urbo, fondita de John Graham en 1812, estis tradicie la ĉefurbo de la Albena Konsilantaro .

## Referencoj 
## Vidu ankaŭ 
* Maputalanda-pondolanda-albena biodiverseco-varmpunkto

## Eksteraj ligiloj 
*  La albena hotela ĉeno. 
*  Frontier County (*SA Venues*)
*  Albeno (*CC Africa Safaris*) 
*  Albeno (*Rainbow Tours*)

Kategorio:Geografio de Sud-Afriko
Kategorio:Historio de Sud-Afriko
Mathon GR

**Mathon** (en la romanĉa lingvo **Maton**) estas komunumo de la komunumaro Schams kaj la distrikto Malantaŭa Rejno en Kantono Grizono, Svislando. Ĝi havis 51 loĝantojn je la 31-a de decembro 2009.

## Geografio 
Mathon situas sur la sudorienta deklivo de la monto Piz Beverin, sur kies kulmino sur alteco de 2997 m s.m. situas la plej alta punkto de la komunumo. Krom la vilaĝo Mathon sur alteco de 1527 m s.m. al la komunumo apartenas ankaŭ la setloj Acla sur alteco de 1768 s.m. kaj Tgoms sur alteco de 1932 s.m.

## Najbaraj komunumoj 
La komunumo Mathon limas en nordoriento al Lohn, en oriente al Donat, en sudo al Casti-Wergenstein, en okcidento al Safien, kaj en nordokcidento al Tschappina.

## Trafiko 
Mathon situas flanke de la gravaj trafikvojoj. Al la komunumo kondukas flanka vojo de Zillis-Reischen tra Lohn kaj alia de Casti-Wergenstein. Per du poŝtaŭtolinioj unu tra Lohn kaj Zillis al Andeer kaj la alia al Casti-Wergenstein, la komunumo estas konektita al la publika transportreto.

## Lingvoj 
Ankoraŭ ĝis en la 1980-aj jaroj proksimume 90% de la loĝantaro parolis la romanĉan lingvon. Ek de tiam pro formigro de romanĉlingvanoj unuflanke kaj almigro de germanlingvanoj aliflanke la elcentaĵo de germanlingvanoj akiris intertempe jam preskaŭ la duonan de la loĝantaro.

## Historio 
La unua dokumenta mencio de Mathon datiĝas el la jaro 840 kiel *Mentaune*. Ek de 1204 ekzistas dokumenta mencio de komunumo de malnovliberaj kamparanoj kun aparta malalta tribunalo sur la monto de Schams. La landa suvereneco apartenis dum mezepoko ĉe la episkopo de Koiro, tiam transiris al la Senjoroj de Vaz kaj poste al la Grafoj de Werdenberg, kiuj devis post la perdita Milito de Schams revendi la valon en la jaro 1456 al la episkopo de Koiro. En la jaro 1458 la loĝantoj de Schams kaj kun ili ankaŭ de Mathon sin liberaĉetis de la episkopa feŭdo. Ĝis la administracia reformo de la jaro 1851 Mathon formis kune kun Mathon kaj Wergenstein malaltan civiltribunalon en la tribunalejo Schams. Ekde 1851 ĝi estas komunumo de la komunumaro Schams en la distrikto Malantaŭa Rejno. 

## Vidu ankaŭ 
* Aliaj signifoj de Mathon

## Notoj kaj referencoj 
## Eksteraj ligiloj 
* Oficiala retejo de la komunumo Mathon
2834 Christy Carol

'*2834 *Christy Carol'''* estas asteroido de la asteroida zono.

## Malkovro 
Ĝi estis malkovrita la  de la usonaj geastronomoj Carolyn S. Shoemaker kaj Schelte J. Bus elde la Observatorio de la Monto Palomar, kantono San Diego, Kalifornio, Usono.

Ĝi ricevis la virinajn antaŭnomojn "*Christy Carol*" en omaĝo al *Christine Carol Woodard'', filino de Carolyn Shoemaker.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1980
Oldřiš (apartigilo)

Nomon **Oldřiš** portas pluraj municipoj:
* Oldřiš – municipo en distrikto Svitavy

…aŭ partoj de municipoj:
* Oldřiš (Blažejov) – parto de municipo Blažejov en&nbsp;distrikto Jindřichův Hradec
* Oldřiš (Krouna) – parto de municipo Krouna en&nbsp;distrikto Chrudim
* Oldřiš (Merklín) – parto de municipo Merklín en&nbsp;distrikto Karlovy Vary

Simile sonantan nomon **Oldříš** portis ankaŭ domaro:
* Oldříš – pereinta domaro kaj parto de municipo Moldava en distrikto Teplice
Music Corporation of America

**Music Corporation of America** (laŭleĝe registrita nomo: **MCA Inc.**) estis usona amaskomunikila entrepreno, ĉefe aktiva en muzika- kaj televida industrioj. La entrepreno nun apartenas al Universal Music Group (filio de la amaskomunikila entrepreno Vivendi). Ĝi kunfandiĝis en 2003 kun Geffen Records, je kio tamen nur Geffen restis kiel etikedonomo.

## Eksteraj ligiloj 
* Oficiala retpaĝo (anglalingva)

Kategorio:Usonaj sondisko-eldonejoj
Kategorio:Usona televido
Kategorio:Usonaj firmaoj
Křenov (apartigilo)

Nomon **Křenov** havas pluraj sidejoj:
* Křenov, municipo en distrikto Svitavy
* Křenov (Dubá), parto de urbo Dubá en distrikto Česká Lípa
* Křenov (Bernartice), parto de municipo Bernartice en distrikto Trutnov
* Křenov (Kájov), parto de municipo Kájov en distrikto Český Krumlov

Similan nomon de la sama deveno havas:
* Křínov, parto de urbo Planá en distrikto Tachov
* Křenovy, municipo en distrikto Domažlice
* Chrzanów, urbo en Pollando

aŭ kelke da municipoj nomitaj Křenovice
GRP Records

**GRP Records** estas usona diskeldonejo por kunfanda, latinida kaj nuntempa ĵazoj.

Ĉe *GRP* publikigis muzikisto kiel Chick Corea, Gary Burton, Lee Ritenour, Diane Schuur, Dave Valentin, Tom Scott, Kevin Eubanks, David Benoit, Larry Carlton kaj Spyro Gyra same kiel la bandoj *The Rippingtons*, *Yellowjackets* kaj *GRP All-Star Big Band*.

En 1987 *GRP* kunlaboris kun *MCA Records*, kiu poste en 1990 transprenis ĝin kaj daŭrigis sub la etikedo *MCA/GRP Records*.

## Fontoj 
* Grusin/Rosen Productions  ĉe larryrosen.com, vokita la 11-an de aprilo 2010
* Frank W. Hoffmann, Howard Ferstler: *Encyclopedia of Recorded Sound.* Band 1, CRC Press, 2005, ISBN 0-415-93835-X, Seite 463 f.

Kategorio:Usonaj sondisko-eldonejoj
Kategorio:Ĵazaj sondisko-eldonejoj
Bušovce

**Bušovce,** hungare **Busóc** [buŝOc], germane **Bauschendorf** estas vilaĝo kaj municipo en Slovakio.

## Situo 
Bušovce situas laŭ maldekstra bordo de Poprad (rivero), laŭ ĉefvojo kaj fervojo Poprad-Stará Ľubovňa. Kežmarok troviĝas je 12 km.

## Historio 
La loko estis loĝata jam dum la frua ŝtonepoko, neolitiko kaj bronzepoko. La unua mencio okazis pri la vilaĝo en 1345 en formo *"Bussundorf"*. En 1787 589 vilaĝanoj loĝis en 81 domoj, en 1828 730 vilaĝanoj en 98 domoj. Ekde 1887 trajno trafikas apud la vilaĝo. Komence de la 20-a jarcento la vilaĝo ricevis novan loknomon *"Busafalvára"* pro la hungariga politiko, sed en 1907 ĝi revenis al la pli frua nomo pro protestado de la vilaĝanoj. En 1910 laŭ la popolnombrado vivis en Busóc 441 homoj, (germanoj en majoritato, slovakoj en minoritato). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Késmárk, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 en Bušovce loĝis 315 homoj (313 slovakoj).

## Vidindaĵoj 
* romkatolika preĝejo omaĝe al Sankta Laŭrenco el la 14-a jarcento, en la 17-a jarcento barokiĝis
* luterana preĝejo de 1818, en la 19-a jarcento ĝi novgotikiĝis 
* nobeldomo el la 18-a jarcento

Kategorio:Municipoj en distrikto Kežmarok
2835 Ryoma

'*2835 *Ryoma''''' estas malgranda malhela asteroido de la asteroida zono.

## Malkovro 
Ĝi estis malkovrita la  de la japana astronomo Tsutomu Seki elde Geisei en la Gubernio Koĉi (Japanio).

## Nomo 
Ĝia nomo honoras la japanan samurajon kaj politikulon Sakamoto Ryōma (japane 坂本龍馬, 1836–1867).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tsutomu Seki
Kategorio:Astronomiaj objektoj malkovritaj en 1982
ExxonMobil

La entrepreno **ExxonMobil Corporation** estas usona, internacie aganta konzerno komercanta pri nafto kaj gaso, kiu vendas nafton ankaŭ laŭ la markonomo **Esso**. Ĝi ekestis en 1999 per la fuzio de la kompanioj *Exxon* (Standard Oil of New Jersey) kaj *Mobil Oil* (Standard Oil Company of New York). ExxonMobil konsideratas rekta sekvaĵo de la kompanio *Standard Oil*, fondita en 1882 de John D. Rockefeller. Laŭ la stato de la jaro 2005, la entrepreno havis la trian rangon laŭ spezoj inter la plej grandaj entreprenoj tutmonde (vidu la skemon ĉi-sube).

## Notoj 
Kategorio:Usonaj firmaoj
Kategorio:Energiaj firmaoj
Kategorio:Nafto kaj gaso
Commodore Records

**Commodore Records** estis usona eldonejo de ĵazdiskoj, ĉefe sur la kampo de diksilando kaj svingo.

## La plej famaj sonregistradoj de Commodore
* Eddie Condon: *1938 - Windy City Seven and Jam Sessions at Commodore*
**Commodore Classics in Swing - Lester Young with the Kansas City Six 1938-1944*
* Blind Will Davison: ''1943 - There's a Plenty*
* Bud Freeman: *1938 - There's No Crowd - The Bud Freedman Trio with Jess Stacy and George Wettling
* Coleman Hawkins: *1940 kaj 1943 - The Chocolade Dandies and Leonard Feathers Allstars
* Billie Holiday: *1939 kaj 1944 - Fine and Mellow* (*The Complete Commodore Recordings*)
* Kansas City Five und Six: *1938* (kun Lester Young, Buck Clayton, Eddie Durham, Freddie Green, Walter Page, Jo Jones)
* Jelly Roll Morton: *1939 - New Orleans Memories Plus Two*
* Mel Powell / Joe Bushkin: *1942-1946 - The World is Waiting...*
* Jack Teagarden / Max Kaminsky: *1944 - Big T and Mighty Max*
* Ben Webster / Don Byas: *1944 kaj 1946 - Two Kings of the Tenor Sax*

## Literaturo
* Donald Clarke: *Billie Holiday*, München, Piper, 1995
* Bielefelder Katalog Jazz 2001
* Richard Cook & BrianMorton: *The Penguin Guide to Jazz on CD'', 6th Edition, London, Penguin, 2002 ISBN 0-14-017949-6.

## Eksteraj ligiloj 
* Anglalingva historio de la eldonejo fare de Bob Coester 
* arte-Portreto pri "The Complete Commodore Recordings" de Billie Holiday  
*Riverwalk Jazz pri Commodore kaj Gabler

Kategorio:Usonaj sondisko-eldonejoj
Kategorio:Ĵazaj sondisko-eldonejoj
Jogjakarto

**Jogjakarto** (  slange ) estas urbego kaj universitata centro en Indonezio. Ĝi estas fama centro de klasikaj javaj belartoj kaj kulturoj. Ĝi estas ĉefurbo de la Speciala Regiono Ĝoĝakarto.

## Bazaj informoj 
* 
* Areo: 
* Supermara alteco: 
* Loĝantaro:  (en 2011 laŭ indonezia Vikipedio)
* Poŝtkodo:
* Horzono: UTC + 7 h
* Telefonprefikso: 0724

## Geografio 
eta|220px|Mapo de Javo, la ruĝo montras Jogjakarton

Jogjakarto situas sur ebenaĵo en mezo de Javo. La urbo havas 14 distriktojn.

### Klimato 
Jogjakarto havas tropikan klimaton. En ĉiuj monatoj pluvas, oni mezuras jare po 2180 mm-ojn. La temperaturo estas konstanta kaj varias inter 20—.

## Historio 
Jogjakarto estis fondita en 1756 post interna milito en la insulo. La urbo estis la indonezia ĉefurbo dum la Indonezia Nacia Revolucio de 1945 ĝis 1949. Islama universitato estis fondita en 1945.

## Ekonomio 
Jogjakarto estas grava turisma celloko kaj famas pri metiistoj pri arĝento.

### Trafiko 
Jogyakarta havas internacian flughavenon. La urbo estas nodo de fervojaj linioj. Trajnoj trafikas al Ĝakarto, Semarang kaj Surabajo. En la urbo precipe aŭtobusoj liveras la pasaĝerojn. Oni planas ankaŭ tramotrafikon.

## Vidindaĵoj 
eta|120px|Akvopalaco en Jogjakarto
* fortikaĵo konstruita de nederlandanoj
* Palaco de Sultano
* temploj  for apartenantaj al Monda Heredaĵo
* muzeoj (ekzemple pri aerarmeo)
* biblioteko

## Ĝemelurboj 
*  Gangbuk-gu, Sud-Koreio
*  Baalbek, Libano
*  Huế, Vjetnamio
*  Hefejo, Ĉinio
*  Commewijne, Surinamo

## Galerio 

Malioboro jogja.jpg|Vojo
Bank Indonesia Yogyakarta.jpg|Historia palaco, nun&nbsp;banko
Yogyakarta in the afternoon.jpg|Vespera trafiko sur&nbsp;ponto
Balairung Universitas Gadjah Mada (3).jpg|Universitato

## Eksteraj ligiloj 
* Oficiala retejo de la urbo
* Jogja Student; Portal Mahasiswa Jogja, Berkabar dan Bercanda 

Kategorio:Urboj de Indonezio
Abrahámovce (distrikto Kežmarok)

**Abrahámovce** (hungare *Ábrahámpikfalva* germane *Abrahamsdorf*) estas malgranda unuigita vilaĝeto kaj municipo en Slovakio. Abrahamo troviĝas en la loknomoj.

## Situo 
Abrahámovce situas de Kežmarok je 12 km.

## Historio 
### Abrahámovce 
La unua mencio okazis pri la vilaĝo en 1286 en formo *"Abraham"*. En 1787 206 vilaĝanoj loĝis en 36 domoj, en 1828 248 vilaĝanoj loĝis en 34 domoj. En 1796 la tutlanda geografia libro taksis la vilaĝon unuaklasa (=eminenta).

### Pikfalva 
La unua mencio okazis pri la vilaĝeto en 1286 en formo *"Pynk"*, la hungara nomo *"Pikfalva"* aperis en 1349. En 1787 77 vilaĝanoj loĝis en 13 domoj, en 1828 90 vilaĝanoj loĝis en 11 domoj. En 1796 la tutlanda geografia libro taksis la vilaĝon duaklasa.

### Unuiĝo 
En 1895 la du supre menciitaj vilaĝoj unuiĝis. En 1910 laŭ la popolnombrado vivis en Ábrahámpikfalva 218 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Kežmarok, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. Ĝis 1952 la oficiala slovaka loknomo estis **Abrahamovce-Pikovce**.

## Vidindaĵoj 
* romkatolika preĝejo omaĝe al Sanktaj Apostoloj Simono Zeloto kaj Judaso Tadeo el la 14-a jarcento, baldaŭe kelkfoje rekonstruita

Kategorio:Municipoj en distrikto Kežmarok
La Longa Vojo

***La Longa Vojo***  estas originale en Esperanto verkita romano de la Kolonja esperantisto *Richard Meye* el 1935. Ĝi temas pri vagado (fakte du vagabondoj), kio estas kialo ankaŭ de multa Esperanta literaturo. Estas multaj recenzoj en diversaj Esperantaj gazetoj. En 1990 aperis dua eldono ĉe Pro Esperanto el Vieno.

## Recenzoj
* recenzo de Ferenc Szilágyi el Literatura Mondo (1935)
* recenzo de Mason Stuttard el *The British Esperantist (1936)
* *"Por ke romano estu klasika..."*, recenzo de Jorge Camacho en la revuo Esperanto (1992)

## Referencoj 
## Eksteraj ligiloj 
* *La Longa Vojo* en OLE
* *La Longa Vojo'' en la katalogo de UEA
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience 

Kategorio:Esperantlingvaj romanoj
Kategorio:Esperanto-libroj aperintaj en 1990
Kategorio:Eldonaĵoj de Pro Esperanto
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Nacia Biblioteko de Esperanto
Veľká Lomnica

**Veľká Lomnica,** hungare **Kakaslomnic** [kakaŝlomnic], (ĝis 1899 *Nagy-Lomnicz*), germane **Großlomnitz** [groslomnic] estas vilaĝo kaj municipo en Slovakio.
eta|maldekstre|Katolika preĝejo de Veľká Lomnica
## Situo 
Veľká Lomnica situas laŭ maldekstra bordo de Poprad (rivero), laŭ ĉefvojo kaj fervojo Poprad-Stará Ľubovňa. Kežmarok troviĝas je 6 km.

## Historio 
La loko estis loĝata jam dum la pratempoj. La unua mencio okazis pri la vilaĝo en 1257 en latina formo *"Villa Lomnicza"*. La unuaj loĝantoj estis saksoj. En 1358 19 familioj pagis impostojn. En 1603 oni komputis 24 domojn, en 1635 35 servutulajn domojn. En 1787 1306 vilaĝanoj (252 familioj) loĝis en 163 domoj, en 1828 1269 vilaĝanoj en 175 domoj. En 1788 incendio okazis. Ekde 1887 trajno trafikas apud la vilaĝo. Fine de la 19-a jarcento la loko kaj la proksimeco iĝis feriejo por turistoj. En 1910 laŭ la popolnombrado vivis en Kakaslomnic 1324 homoj, (germanoj en majoritato, hungaroj kaj slovakoj en minoritato). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Kežmarok, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. Nuntempe instituto pri agrikulturo funkcias tie.

## Vidindaĵoj 
* romkatolika preĝejo omaĝe al Sankta Katerino el Aleksandrio el la 13-a jarcento, en 1412 gotikiĝis
* luterana preĝejo de 1785, turo alkonstruiĝis en 1908 
* baroka kastelo de 1772, en la 20-a jarcento trakonstruita
* malfrubaroka kastelo el la 18-a jarcento
* malfrubaroka nobeldomo el la 18-a jarcento

## Famuloj 
* En la iama Nagy-Lomnic naskiĝis kaj mortis:
** hungara politikisto kaj tradukisto Andor Sponer
** ŝtata oficisto Gergely Berzeviczy.

Kategorio:Municipoj en distrikto Kežmarok
Classics

**Classics** estas franca eldonejo de ĵazdiskoj en Parizo, kiu specialiĝis pri la re-eldonado de licencliberaj sonregistraĵoj. Ĝi kompilas kronologie la originalajn sonregistraĵojn jam publikigitajn sub la nomo de la bandestro kaj ĝi konsinderas nur studio-registraĵojn. Celo de la eldonejo estas, eldoni kompletan superrigardon pri la publikigitaj registraĵoj de ĵazmuzikisto. Tiun ĉi laboron favorigas la fakto, ke la aŭtororajto en Francujo estingiĝas post 50 jaroj, kio ebligis konsideri ekzemple en 1999 jam fruajn sonregistraĵojn de Oscar Peterson kaj Bud Powell. Sur la diskoj troviĝas kompletaj pridiskaj informoj.

## Eksteraj ligiloj 
* Artikolo de Mike Zwerin pri Classics en Herald Tribune 1999
* Kelkaj katalogeroj de Classics ĝis 2002 kun detalaj informoj 
* Kelkaj katalogeroj de Classics el 2008 

Kategorio:Francaj sondisko-eldonejoj
Kategorio:Ĵazaj sondisko-eldonejoj
Mór Petri

**PETRI Mór** (pro. petri) estis hungara poeto, instruisto naskita en Tasnádszarvad la 11-an de julio 1863 kaj mortinta en Budapeŝto la 2-an de marto 1945.
## Biografio
Mór Petri havigis diplomon de instruisto en Universitato de Budapeŝto en 1889. De 1889 li instruis en Zilaho. Li instruis ankaŭ poeton Endre Ady. Inter 1889 – 94 li redaktis la semajngazeton *Szilágy*. De 1894 li estis lernejinspektisto en departemento Szilágy. De 1905 li estis oficisto de la ministerio pri religio kaj publikinstruado. De 1907 li estis inspektisto lerneja de departemento Pest. Inter 1929 – 34 li estis direktoro de la Domo Petőfi. Li estis membro de la Erdélyi Irodalmi Társaság kaj de Societo Petőfi (1921).

## Verkoj
**Költemények* (Bp., 1892);
**Szilágy vármegye monographiája* (I – VI., Bp., 1901 – 04);
**Magyar szonettek* (Bp., 1933);
**Vándor a kertajtónál* (poemoj, Bp., 1936);
**Naplemente fáklyalángja* (poemoj, Bp., 1941);
**Várballadák és modern balladák* (Bp., 1943);
**A boldogság triolettjei* (poemoj, Bp., 1943)

## Fonto
*Magyar Életrajzi Lexikon

Petri, M.
Boldizsár Petrichevich Horváth

**PETRCHEVICH HORVÁTH Boldizsár** (pro. petriĉeviĉ horva:t) estis hungara grandbienulo en Transilvanio, reĝa juĝisto de departementoj Doboka, Küküllő kaj Torda, plurfoja sendito en landkunveno, reĝa komisaro naskita en Koloĵvaro la 4-an de julio 1714 kaj mortinta en ? la 29-an de novembro 1777. 

## Biografio
Boldizsár Petrichevich Horváth de 1753 ĝis sia morto estis ĉefintendanto de la unitariisma eklezio. Liajn taglibrajn notojn verkitajn inter 1725 – 73 eldonis Miklós Lázár (Hazánk, 1888).

## Fonto
*Magyar Életrajzi Lexikon

Kategorio:Hungaraj politikistoj
Kategorio:Transilvaniaj hungaroj
Lázár Petrichevich-Horváth

**PETRCHEVICH HORVÁTH Lázár** (pro. petriĉeviĉ horva:t) estis hungara verkisto, ĵurnalisto, ano kor. de MTA (1844) naskita en Koloĵvaro la 17-an de majo 1807 kaj mortinta en Vieno la 5-an de februaro 1851. 

## Biografio
Lázár Petrichevich Horváth finis juron en Kolozsvár. En 1836 li loksidiĝis en Pest kaj li fariĝis ĵurnalisto de *Honderü* (1843), kies li estis reaktoro ĝis 1848. Li atakis la progresemulojn kiel Sándor Petőfi kaj liaj kunuloj. Li faris pli longan vojaĝon en 1845 en Germanio, Francio, en 1846 en Turkio. Post ĉeso de *Honderü* li estigis novan gazeton kun titolo *Morgenröthe*.

## Verkoj
**Az elbujdosott, vagy egy tél a fővárosban* (romano, Kolozsvár, 1836); 
**Munkái* (I – IX., Pest, Buda, 1842 – 43).

## Fonto
*Magyar Életrajzi Lexikon

Kategorio:Hungaraj verkistoj
Kategorio:Hungaraj ĵurnalistoj
Kategorio:Transilvaniaj hungaroj
Kategorio:Hungaraj akademianoj
Banjarmasin

**Banjarmasin** - prononco  - estas metropolo en Indonezio. Ĝi estas ĉefurbo de la provinco Suda Kalimantano, universitata urbo kaj romkatolika diocezo.

## Bazaj informoj 
* 
* Areo: 
* Supermara alteco: 0–16 m
* Loĝantaro:  (en 2010 laŭ indonezia Vikipedio)
* Poŝtkodo:
* Horzono:
* Telefonprefikso: 0511

## Geografio 
eta|250ra|Moskeo en Banjarmasin
eta|280ra|Bazarejo sur akvo en Banjarmasin
eta|280ra|Rezideja palaco en Banjarmasin
Banjarmasin situas sur ebenaĵo laŭ rivero proksime de maro en suda parto de insulo Borneo.

## Historio 
Banjarmasin fondiĝis en 1526. Ekde 1606 la nederlandanoj komercadis, sed baldaŭe la britoj kontrolis la urbon. Ekde 1787 ĝi iĝis nederlanda protektorato, kie estis provinca ĉefurbo ĝis 1860.

## Trafiko 
Banjarmasin havas flughavenon situantan 25 km-ojn ekster la urbo. La urbo havas ankaŭ sufiĉe profundan havenon. Ŝipoj kaj pramoj trafikas ankaŭ al aliaj indoneziaj insuloj. En la proksimeco multaj uzas boatojn.

## Klimato 
Banjarmasin havas tropikan klimaton. En ĉiuj monatoj pluvas, sed precipe inter decembro-marto. Oni mezuras jare po 2570&nbsp;mm-ojn. La temperaturo estas konstanta kaj varias inter 25-.

## Ekonomio 
Banjarmasin longe estis fama, kiel centro por diamantokomercado. Tiuj diamantoj estas aparte konataj por ilia brileco. La haveno eksportas kaŭĉukojn, piprojn, lignojn, nafton, karbon kaj oron.

## Vidindaĵoj 
* moskeo nomata Sabilal Muhtadin de 1979
* bazarado sur akvo
* rezideja palaco

## Ĝemelurboj 
*  Stokholmo, Svedio
*  Makassar, Indonezio
*  Frankfurt, Germanio
*  Manaus, Brazilo
*  Chongqing, Ĉinio
*  Atlanta, Usono
*  Guangzhou, Ĉinio
*  Pataja, Tajlando
*  Guadalajara, Meksiko

Kategorio:Urboj de Indonezio
Kategorio:Metropoloj
Kategorio:Marhavenaj urboj
Original Jazz Classics

**Original Jazz Classics (OJC)** estas diskeldonejo fondita en 1982 sub Fantasy Records, kiu re-eldonas klasikajn ĵazajn sonregistraĵojn de la eldonejoj Prestige Records, Milestone Records, Riverside Records, Pablo Records, Debut Records, Galaxy Records, Contemporary Records kaj Jazzland, ligitaj kun *Fantasy*. Ĝi publikigas la albumojn kun originalaj diskokovraĵo kaj originalaj surskriboj. En 2007 la katalogo havis pli ol 1000 titolojn. Same kiel Fantasy la eldonejo nun apartenas al *Concord Music Group*.

## Eksteraj ligiloj 
*Oficiala retpaĝo

Kategorio:Usonaj sondisko-eldonejoj
Kategorio:Ĵazaj sondisko-eldonejoj
Cebreros

eta|300px|Panoramaĵo de Cebreros (Avilo).
**Cebreros** estas municipo de la provinco Avilo, en la aŭtonoma regiono Kastilio kaj Leono (Hispanio). Ĝi apartenas al la komarko Burgohondo - Cebreros - El Tiemblo.

En Cebreros estas instalita esplorejo de satelitoj de la Eŭropa Kosma Agentejo, rekonebla pro la grandega parabola anteno je malmultaj kilometroj de la loĝloko. Ĝi havas 3.438 loĝantojn (2007).

Ĝi limas kun la municipoj El Hoyo de Pinares, San Bartolomé de Pinares, El Tiemblo, Robledo de Chavela, kaj oriente kun San Martín de Valdeiglesias.

La urbeto situas en la suda flanko de la Greda Montaro. Ĝi famas en la regiono pro la karnavaloj kaj la bonkvalita vino.

## Vidindaĵoj 
* Akvorezervejo Sankta Johano

Kategorio:Municipoj de Avilo
Iruela Valo

eta|dekstra|250px
**Iruela Valo** () estas naturrezervejo kun entute 8.828,00 ha, situanta en la provinco Avilo en la aŭtonoma regiono Kastilio kaj Leono, Hispanio, deklarata kiel protektita en 1996. Ĝi situas en el Centra Sistemo, proksime al la Greda Montaro. Ĝi havas unu el la plej grandaj kolonioj de monaĥvulturoj en tuta Eŭropo.

Kategorio:Valoj en Hispanio
Kategorio:Provinco Avilo
Minareto de Samaro

La **Minareto de Samaro**, aŭ la **Malŭija Minareto**,  estas parto de la granda moskeo de Samaro, Irako. La moskeo estas unu de la plej grandaj en la mondo. Ĝi estis konstruita de la kalifo de Abasidoj nome Al-Mutavakil . La minareto estis origine kunigita al la moskeo per ponto.

La minareto aŭ turo estis konstruita en la jaroj 848 ĝis 852. La materialo estas sabloŝtono.
Ĝi estas unika inter aliaj minaretoj, ĉar ĝia formo estas spirala kaj konusa. La spiralo entenas ŝtuparon, kiu gvidas ĝis la pinto. La vorto "malwiya" signifas "helika konko" aŭ domo de limako.

Je la pinto de la konuso estas cilindroforma ĉambro kun diametro de 12 metroj. Ĝi estas ornamita per ok arkoj ekstere. Ĉiu arko staras sur du mallarĝaj kolonoj el tegoloj.

Malsame al plej multaj minaretoj la Malviya ne estis uzita por la "voko al preĝo". Ĝia alteco estas malutila por tiu uzo. Sed ĝi estas bone videbla el granda distanco ĉirkaŭ Samaro kaj probable estis konstruita kiel forta signo de la Islamo en la valo de Tigriso.

## Aktuale 
Dum la milito en Irako diversaj damaĝoj je historiaj konstruaĵoj okazis.
Jen traduko el BBC-informo, anglan tekston vidu je retaj ligiloj:

Iraka polico diras, ke eksplodo damaĝis unu de la plej gravaj islamaj monumentoj...
Polico diras, ke ribeloj eksplodigis la pintan parton de la 52 metrojn alta Malwiya turo, kiu estis uzita de Usonaj soldatoj kiel elrigardejo. La eksplodo metis disigitajn tegolojn kaj morteron sur la ŝtuparon.

## Vidu ankaŭ 
* Samaro (Irako)

## Eksteraj ligiloj 
* http://news.bbc.co.uk/2/hi/middle_east/4401577.stm Pri la detruoj, en angla

## Referencoj 
Kategorio:Moskeoj en Irako
Kategorio:Mondaj heredaĵoj en Irako
Kategorio:Samaro (Irako)
Kategorio:Minaretoj
Gabara melierakso

La **Gabara melierakso** (***Melierax gabar***) estas specio de rabobirdo de la familio de Akcipitredoj.

Ĝi povas troviĝi en granda parto de Subsahara Afriko nome en Angolo, Benino, Bocvano, Burkino, Burundio, Kameruno, Centrafrika Respubliko, Ĉado, Respubliko Kongo, Demokratia Respubliko Kongo, Eburbordo, Egiptio, Eritreo, Etiopio, Gabono, Gambio, Ganao, Gvineo, Gvineo Bisaŭa, Kenjo, Lesoto, Malavio, Malio, Maŭritanio, Mozambiko, Namibio, Niĝero, Niĝerio, Ruando, Senegalio, Somalio, Sudafriko, Sudano, Tanzanio, Togolando, Ugando, Zambio kaj Zimbabvo. Krome ankaŭ en apudaj Jemeno, Saŭdarabio.

La Gabara melierakso estas grizeca mezgranda rabobirdo (inter falko kaj agleto) kun malhelgrizaj supraj partoj, helgriza brusto kaj blankeca ventro kun helgriza fajna horizontala strieco. La subvosto havas nigrajn striojn. Estas ruĝaj la beko (kun nigra pinto) kaj la kruroj (kun nigraj ungoj).

Tiu specio estis foje apartigita en la monotipa genro *Micronisus*.

## Referencoj 
* BirdLife International 2004.  Melierax gabar.   2006 IUCN Ruĝa Listo de Minacataj Specioj. Konsultita la 24an de julio 2007.

Kategorio:Akcipitroformaj
Kategorio:Akcipitredoj
Kategorio:Birdoj de Afriko
Vivekananda

**Vivekananda** (hindia: विवेकानंद, bengala: বিবেকানন্দ, naskiĝis la 12-an de januaro 1863, mortis la 4-an de julio 1902) - barata hinduisma svami kaj guruo. Disĉiplo de Ramakriŝna el Kolkato.eta|dekstra|VivekanandaLia plej granda atingo estis popularigado de la hinda filozofio (jogo kaj vedanto) en Okcidenta civilizo. Li fondis du gravajn hinduismajn spiritajn organizaĵojn: Ramakrishna Math kaj Misio Ramakriŝna.

Svami Vivekananda estis unu el ĉefaj personoj de la bengala renaskiĝo.

## Verkoj 
* *Letters of Swami Vivekananda*
* *Lectures from Colombo to Almora*
* *Bhakti-Yoga – Der Pfad der Liebe*, Phänomen Verlag, ISBN 3-933321-59-X
* *Jnana-Yoga – Der Pfad der Erkenntnis*, Phänomen Verlag, ISBN 3-933321-71-9
* *Raja-Yoga – Der Pfad der Konzentration*, Phänomen Verlag, ISBN 3-933321-56-5
* *Karma-Yoga – Der Pfad der Arbeit*, Phänomen Verlag, ISBN 3-933321-55-7
* *Mein Meister Ramakrishna*, Phänomen Verlag, ISBN 3-933321-90-5
* *Vedanta – Der Ozean der Weisheit*, O.W. Barth Verlag, ISBN 978-3-502-62603-9

## Eksteraj ligiloj 
* The Complete Works of Swami Vivekananda (kun lia foto kaj de lia guruo)
* Vivekananda Foundation 
* Ramakrishna-Vivekananda Center

Kategorio:Hinduismo
Kategorio:Jogo
Kategorio:Barataj filozofoj
Kategorio:Hinduistaj guruoj
Kategorio:Barataj religiuloj
2837 Griboedov

'*2837 *Griboedov'''* estas asteroido de la asteroida zono.

## Malkovro 
Ĝi estis malkovrita la  de la rusa astronomino Ljudmila Ivanovna Ĉerniĥ elde la Krimea astrofizika observatorio de Nauĉno en Ukrainio.

## Nomo 
Ĝia nomo honoras la rusan diplomaton, verkiston kaj komponiston Aleksandr Sergejeviĉ Gribojedov (cirile *Александр Сергеевич Грибоедов'', 1795–1829).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Ljudmila Ivanovna Ĉerniĥ
Kategorio:Astronomiaj objektoj malkovritaj en 1971